stanford-oval/wikipedia huggingface dataset:
Maya Hawke
Elämä ja ura > Näyttelijänura

Hawke teki debyyttinsä BBC-minisarjassa Little Women, jossa hän näytteli Jo Marchia. Vuonna 2019 hän teki lopullisen läpimurtonsa scifi-kauhusarja Stranger Thingsin kolmannella tuotantokaudella. Samana vuonna hän esitti sivuroolia Quentin Tarantinon elokuvassa Once Upon a Time in Hollywood.
Vuonna 2020 Hawke tähditti draamakomediaa Mainstream yhdessä Andrew Garfieldin kanssa. Samana vuonna hän esiintyi isänsä tähdittämän minisarjan The Good Lord Birdin viidennessä jaksossa. Vuonna 2021 Hawke esiintyi pääroolissa Netflixin kauhuelokuvassa Fear Street - Osa 1: 1994 ja seuraavana vuonna Netflixin komediaelokuvassa Do Revenge.
Vuonna 2023 Hawke esiintyi sivurooleissa elokuvissa Asteroid City ja Maestro, joista jälkimmäinen oli ehdolla parhaan elokuvan Oscar-palkinnon saajaksi.
Elämä ja ura > Laulaja-lauluntekijänura

Elokuussa 2019 Hawke julkaisi kaksi ensimmäistä singleään, ”To Love A Boy” ja ”Stay Open”. Hawke kirjoitti ja äänitti kappaleensa Grammy-palkitun laulajan, Jesse Harrisin kanssa. 18. maaliskuuta 2020 Hawke julkaisi debyyttialbuminsa, Blush, ensimmäisen kappaleen nimeltä ”By Myself”. Albumi julkaistiinn 19. kesäkuuta 2020. Hänen toinen studioalbuminsa Moss julkaistiin 23. syyskuuta 2022.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta | Elokuvat>  |
| --- | --- | --- | --- | --- |
| 2018 | Ladyworld | Romy |  |  |
| 2019 | Once Upon a Time in Hollywood | Linda ”Flower Child” Kasabian |  |  |
| 2019 | Human Capital | Shannon Hagel |  |  |
| 2020 | Mainstream | Frankie |  |  |
| 2021 | Italian Studies | Erin |  |  |
| 2021 | Fear Street - Osa 1: 1994 | Heather Watkins |  |  |
| 2022 | Do Revenge | Eleanor Levetan |  |  |
| 2023 | Asteroid City | June Douglas |  |  |
| 2023 | Maestro | Jamie Bernstein |  |  |
| 2023 | Wildcat | Flannery O’Connor | myös tuottajana |  |
| 2023 | The Kill Room | Grace |  |  |
| 2024 | Inside Out – mielen sopukoissa 2 | Ahdistus (ääni) | jälkituotannossa |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta | Televisiosarjat>  |
| --- | --- | --- | --- | --- |
| 2017 | Little Women | Jo March | minisarja |  |
| 2019– | Stranger Things | Robin Buckley | päärooli |  |
| 2020 | The Good Lord Bird | Annie Brown | minisarja |  |
| 2023 | Moon girl ja Devil Dinosaur | Abyss (ääni) | 1 jakso |  |
Diskografia > Albumit

Blush (2020)
Moss (2022)
Chaos Angel (2024)
Palkinnot ja ehdokkuudet

| Palkinnot ja ehdokkuudet> Vuosi | Palkinnot ja ehdokkuudet> Elokuva / Sarja | Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Tulos | Palkinnot ja ehdokkuudet> Lähde |
| --- | --- | --- | --- | --- | --- |
| 2019 | Stranger Things | Saturn | Paras naissivuosa | Voitto |  |
| 2020 | Stranger Things | Screen Actors Guild | Paras näyttelijäkokoonpano draamasarjassa | Ehdokkuus |  |
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
Maya Hawke Internet Movie Databasessa. (englanniksi)
Hepolammi (Hollola)

| Hepolammi |
| --- | --- |
Valtiot:  Suomi
Maakunnat:  Päijät-Häme
Kunnat:  Hollola
Koordinaatit:  61°02′02″N, 25°42′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arrajoen valuma-alue (14.16)
Laskujoki:  ei laskuojaa 
Järvinumero:  14.164.1.004
Mittaustietoja
Pinnankorkeus:  118,5 m  
Pituus:  270 m  
Leveys:  150 m  
Rantaviiva:  0,703 km  
Pinta-ala:  1,754 ha  
Saaria:  ei saaria 
 fiHepolammi 
Hepolammi  on Päijät-Hämeessä Hollolassa Honkalan kylän lähellä sijaitseva lampi.
Maantietoa

Lammen pinta-ala on 1,8 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Kymijärven valuma-alueeseen (14.164) se kuuluu. Lammen vedenpinnan korkeus on 118,5 metriä mpy.
Haastaja (kappale)

| ”Haastaja” Jontte Valosaari |
| --- | --- | --- |

Singlen tiedot
 Albumilta: Haastaja
 Julkaistu: kevät 2013
 Tuottaja(t): MGI
 Tyylilaji: pop, elektroninen
 Kesto: 03.12
 Levy-yhtiö: EMI
Jontte Valosaaren muut singlet
| ”Jos mä oisin sun mies” 2012 | ”Haastaja” 2013 | ”Tuleen” 2013 |
"Haastaja" on laulaja Jontte Valosaaren toinen single hänen esikoisalbumiltaan Haastaja. Single julkaistiin keväällä 2013, ja siitä on julkaistu myös musiikkivideo. "Haastaja" nousi Suomen virallisen latauslistan 18. sijalle.
Hotel Lilla Roberts

| Hotel Lilla Roberts |
| --- | --- |

 Hotel Lilla Roberts nähtynä Kasarmikadun puolelta vuonna 2018.
Osoite:  Pieni Roobertinkatu 1–3, 00130 Helsinki, Kaartinkaupunki, Suomi
Valmistumisvuosi:  1909–1974 (Helsingin energialaitos) 1974–2012 (Helsingin poliisilaitos) 2015– (hotelli)
Suunnittelija:  Selim A. Lindqvist (rakennus) Gunnar Taucher (rakennus) Jaakko Puro (hotelli)
Omistaja:  Kämp Group
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hotel Lilla Roberts on Helsingin Kaartinkaupungissa sijaitseva hotelli. Vuonna 2015 avatussa hotellissa on 130 huonetta, kaksi kokoustilaa, baari Lilla e. ja ravintola Krog Roba.
Lilla Roberts sijaitsee Kasarmitorin kulmassa Selim A. Lindqvistin suunnittelemassa ja vuonna 1909 rakennetussa talossa, joka rakennettiin alun perin Kasarmitorin sähköasemaksi, sekä Pienen Roobertinkadun puolelle vuonna 1931 valmistuneessa Gunnar Taucherin suunnittelemassa viereisessä rakennuksessa, joka oli alkuaan Helsingin teknillisten laitosten hallintorakennus. Vuosina 1974–2012 molempia rakennuksia käytti Helsingin poliisilaitos ja niissä toimi keskustan poliisipiiri sekä yksi Helsingin poliisiasemista. Kun poliisilaitos vuonna 2012 siirsi toimintonsa täältä Pasilan poliisitaloon, Royal Ravintolat osti kiinteistön Helsingin Energialta 10,8 miljoonalla eurolla ja myi kiinteistön eteenpäin Kämp Groupille. Jaakko Puron suunnittelema Lilla Roberts avattiin 12. elokuuta 2015.
Aiheesta muualla

Virallinen sivusto
Hepolammi (Sysmä)

| Hepolammi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°35′54″N, 25°36′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.279
Mittaustietoja
Pinnankorkeus:  83,3 m  
Pituus:  270 m  
Leveys:  140 m  
Rantaviiva:  0,688 km  
Pinta-ala:  2,241 ha  
Saaria:  ei saaria 
 fiHepolammi 
Hepolammi  on Päijät-Hämeessä Sysmässä Soiniemen kylän lähellä sijaitseva lampi.
Maantietoa

Lammen pinta-ala on 2,2 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 83,3 metriä mpy.
Healing Rooms Finland

| Healing Rooms Finland |
| --- | --- |

Perustettu:  2006
Tyyppi:  Kristillinen järjestö
Toimiala:  yhteiskristillisyys uuskarismaattisuus
Kotipaikka:  Sokerilinnantie 7D Espoo
Toiminta-alue:  Suomi
Toiminnanjohtajat:  Susanne Laitinen Markku Laitinen
Aiheesta muualla
Sivusto
Infobox OKNimi-testi OK: 
Healing Rooms Finland ry on tunnustuskuntiin sitoutumaton uuskarismaattinen yhteiskristillinen yhdistys, joka perustettiin vuonna 2006. Toiminnanjohtaja on Markku Laitinen.
Toiminta-alue

Espoo, Helsinki, Lieto, Nurmijärvi, Salo, Tampere, Vääksy, Vantaa, Seinäjoki, Hämeenlinna, Kouvola, Jämsä, Lappeenranta, Lapua, Turku
Historia

Ensimmäinen Healing Room aloitti toimintansa Espoon Leppävaarassa Albergan kartanossa heti perustamisvuonna. Healing Room on seurakuntien yhteinen palvelumuoto, jossa rukoillaan parantumisen puolesta. Healing Room ei ole seurakunta, vaan toiminnassa mukana olevia kannustetaan palvelemaan myös heidän omissa kotiseurakunnissaan.
Taustana toiminnalle on John G. Laken aloittama Healing Room toiminta Yhdysvalloissa vuonna 1915. Toiminta lopahti 1930-luvulla, mutta 1990-luvulla se elvytettiin uudelleen aktiiviseksi. Healing Rooms Finland ry kuuluu International Association of Healing Rooms'iin (IAHR), joka on apostolinen järjestö. IAHR:n näkynä on, että Healing Room rukouspalvelua syntyy jokaiseen kansakuntaan ja jokaiseen kaupunkiin.
Toiminta-ajatus ja visio

Rukousklinikalla koulutetut rukoilijat rukoilevat parantumisen puolesta. Seurakuntien yhteiset palvelutiimit koostuvat Healing Room -työhön koulutetuista, seurakunnan valtuuttamista vapaaehtoisista. Tiimin jäsenet koulutetaan ja haastatellaan ennen palvelutehtävän aloittamista. Jokaisessa palvelutiimissä on kolme henkilöä.
Healing Rooms Finland ry on Suomen Healing Rooms -rukousklinikoiden katto-organisaatio, joka tavoitteena on mahdollistaa Healing Rooms -toiminta eri puolella Suomea ja uusien Healing Room -klinikoiden synnyttäminen näyn pohjalta Suomessa jokaiseen kaupunkiin ja mahdollisesti myös Suomen lähialueille.
Healing Rooms Finland on Suomen Evankelisen Allianssin yhteisöjäsen.
Aiheesta muualla

Ministryn omat sivut
Uskonnot Suomessa-hanke, 05.03.2008[vanhentunut linkki]
Hirvilampi (Ähtäri, Mäkikylä)

| Hirvilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°41′32″N, 24°23′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskuoja:  oja Hirvijokeen 
Järvinumero:  35.475.1.009
Mittaustietoja
Pinnankorkeus:  194 m  
Rantaviiva:  0,801 km  
Pinta-ala:  4,004 ha  
Saaria:  ei saaria 
 fiHirvilampi 
Hirvilampi on Etelä-Pohjanmaalla Ähtärissä Mäkikylän lähellä sijaitseva lampi.
Maantietoa

Lammen pinta-ala on 4 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) se kuuluu. Lammen vedenpinnan korkeus on 194 metriä mpy.
Hotel Haven

Hotel Havenin sisäänkäynti
Hotel Haven on Helsingin Unioninkadulla sijaitseva hotelli. Se on avattu helmikuussa 2009 ja on Suomen ensimmäinen Small Luxury Hotels of the World -ketjun jäsen. Hotel Haven oli alun perin osa Union Hotels -yhtiötä, jonka omisti Royal Ravintolat Oy.  Toukokuussa 2015 Royal Ravintolat myi hotellitoimintansa Kämp Groupille.
Hotellissa on 137 huonetta, jotka on jaettu viiteen huoneluokkaan: Superior, Prime Superior, Grand Deluxe ja Grand Deluxe Harbour Sea View sekä Helsinki Suite. Lisäksi hotelliissa on 80 neliömetrin sviitti sekä, kuntosali ja viisi kokoustilaa. Hotellin yhteydessä toimii kolme ravintolaa: Ultima, Sue Ellen sekä tilausravintolana toimiva Ravintola Haven.
Hotel Havenin on suunnitellut sisustusarkkitehti Jaakko Puro yhteistyössä Royal Ravintoloiden Mia ja Kasperi Saaren kanssa.
Small Luxury Hotels of The World

Small Luxury Hotels of the World (SLH) on riippumattomien pienten hotellien yhteinen brändi. Ketjuun kuuluu yli 520 hotellia yli 70 maassa.
Vuonna 2013 Small Luxury Hotels valitsi Hotel Havenin vuoden hotelliksi. Valinnan perusteina käytettiin varausjärjestelmän toimivuutta, mainonnassa käytettyjä valokuvia, Club Member -toimintaa ja aktiivisuutta markkinoinnissa ja myynnissä.
Heta Halonen

Heta Halonen (s. 1991 Rauma) on suomalainen laulaja, joka valittiin vuoden 2022 tangokuningattareksi Seinäjoen Tangomarkkinoilla. Halonen asuu Porissa. Hän on myös pop- ja jazzlaulun opettaja, musiikkipedagogi ja näyttelijä.
Houdelaincourt

| Houdelaincourt |
| --- | --- |
 Kappeli
 vaakuna
 Houdelaincourt
 Koordinaatit: 48°32′58″N, 5°28′26″E 
Valtio:  Ranska
Alue:  Grand Est
Departementti:  Meuse
Arrondissementti:  Commercy
Pinta-ala:  
 – Kokonaispinta-ala:  16,07 km²
Väkiluku (2017):  299
Aikavyöhyke:  UTC+1
Postinumero:  55130
Suuntanumero(t):  55248
Infobox OKVirheellinen NIMI-arvo: 
Houdelaincourt on kunta Koillis-Ranskassa Meusen departementissa Grand Estin alueella. Kunnassa asui 299 asukasta vuonna 2017 ja sen pinta-ala on 16,07 neliökilometriä.
Houdelaincourtin väkiluku on pienentynyt 61 asukkaalla vuodesta 2007, jolloin kunnassa asui 360 asukasta. Vuonna 2012 kunnan väkiluku oli 338, eli siellä asui 39 asukasta enemmän kuin vuoden 2017 väestönlaskennassa.
Aiheesta muualla

Kuvia tai muita tiedostoja aiheesta Houdelaincourt Wikimedia Commonsissa
Hjalmar Davidsen

Hjalmar Davidsen (2. helmikuuta 1879 Kööpenhamina – 7. helmikuuta 1958) oli tanskalainen elokuvaohjaaja.
Varakkaan liikemiehen perheeseen syntynyt Davidsen sai kaupallisen koulutuksen ja valmistautui jatkamaan perheen yritystoimintaa. Oleskellessaan ulkomailla hän kiinnostui elokuvasta ja osti vuonna 1908 Østergaden Kosmorama-teatterin. Vuonna 1910 hän tuotti Asta Nielsenin esikoiselokuvan Kuilu, joka oli suuri kaupallinen menestys. Vuosina 1913–1917 Davidsen työskenteli Nordisk Filmillä, jolle hän ohjasi noin 50 elokuvaa. Niistä menestyksekkäin oli Gunnar Tolnæsin tähdittämä Pjerrot vuonna 1917. Davidsenin viimeinen ohjaustyö oli Skomagerprinsen vuonna 1920. Sen jälkeen hän jatkoi työtään elokuvateatterin omistajana.
Elokuvia

Kuilu, 1910 (tuottaja)
Paholaisen liittolainen eli Pikajunan salaisuus, 1914 (ohjaaja)
Aiheesta muualla

Internet Movie Database: Hjalmar Davidsen (englanniksi)
Hjalmar Crohns

Hjalmar Johannes Crohns (25. kesäkuuta 1862 Heinola – 16. kesäkuuta 1946 Kauniainen) oli suomalainen historioitsija ja Helsingin yliopiston yleisen historian professori.
Crohnsin vanhemmat olivat  pankinjohtaja Per Nils Crohns ja tämän ensimmäinen vaimo Gustava Fredrika Karolina Hartwall. Hän pääsi ylioppilaaksi 1881 Porvoon lyseosta ja valmistui filosofian kandidaatiksi 1888 ja lisensiaatiksi 1894.
Crohns toimi Nya svenska läroverketin ja Privata svenska flickskolanin historian opettajana 1895–1900. Helsingin vt. kansakoulutarkastajana 1901–1902 sekä Helsingin yliopiston teologian ja lainopin ylioppilaiden kaunoluvun opettajana 1895–1916. Hän oli Helsingin yliopiston yleisen historian dosenttina 1895–1907, yleisen historian ylimääräisenä professorina 1907–1916 ja yleisen historian professorina 1916–1927.
Crohns oli Suomen tiedeseuran jäsen vuodesta 1915. Nya svenska läroverketin kouluneuvoston jäsen 1900–1908
Hjalmar Crohns oli naimisissa 1901–1944 Eine Sofia Ståhlbergin (k. 1944) kanssa.
Teoksia

Sveriges politik i förhällande till de federativa rörelsema i Tyskland 1550–1658 I–II, väitöskirja. 1894, 1901
Den trolösa hustrun i tvä medeltida sagosamlingar. 1912
Legenden och medeltidens predikan och exempla i deras värdesättning av kvinnan. 1915
Aiheesta muualla

Maija Väisänen: / Crohns, Hjalmar (1862 - 1946) Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura. Viitattu 1.3.2020.
Humphrey Goodman

| Humphrey Goodman |
| --- | --- |
 Humphrey Goodmanin näyttelijä Kris Marshall vuonna 2012.
Näyttelijä(t):  Kris Marshall
Ensi- esiintyminen:  Murha paratiisissa -televisiosarjan kausi 3 jakso 1
Henkilötiedot
Status:  aktiivinen
Ammatti:  Rikoskomisario
Sukupuoli:  Mies
Suhteet
Vanhemmat:  Martin Goodman (isä)
Puoliso(t):  Sally Goodman (Ex) Martha Lloyd (tyttöystävä)
Tädit ja sedät:  Mary Goodman (täti)
Tutut:  Rikosylikonstaapeli Camille Bordey Ylikonstaapeli (myöhemmin rikosylikonstaapeli) Florence Cassel Konstaapeli Dwayne Myers Konstaapeli (myöhemmin ylikonstaapeli) Fidel Best Konstaapeli Jean Pierre "JP" Hooper Poliisipäällikkö Selwyn Patterson Catherine Bordey Rikoskomisario Jack Mooney
Infobox OKNimi-testi OK: 
Humphrey Goodman on puhelias, kömpelö mutta älykäs englantilaispoliisi, joka esiintyy televisiosarjoissa Murha paratiisissa ja sen spin-offissa Paratiisin jälkeen. Kummassakin sarjassa häntä näyttelee Kris Marshall. Hän saapuu ensimmäiseen sarjaan Richard Poolen kuoltua. Goodmanin vaimo jätti hänet miehen lähdettyä Karibialle. Goodman on olemukseltaan epäsiisti, hajamielinen ja kömpelö. Lisäksi hän usein kirjoittaa muistiinpanonsa nenäliinaan, koska on kadottanut muistivihkonsa. Kun erään tapauksen tutkinta siirtyy englantiin, niin siellä heitä tutkinnassa auttanut rikoskomisario Jack Mooney tarjoutuu vaihtamaan paikkoja, jotta Humphrey voisi olla tyttöystävänsä Martha Lloydin kanssa.
Vaihdettuaan paikkoja Jack Mooneyn kanssa, hänen tarinansa ei pääty siihen, vaan jatkuu sarjan spin-offissa Paratiisin jälkeen, jossa Kihlauduttuaan Marthan kanssa he muuttavat tämän kotikaupunkiin Shipton Abbottiin lähellä Devonin rannikkoa. Pian saapumisen jälkeen Humphrey liittyy paikallisiin poliisivoimiin, jossa hän tekee nopeasti vaikutuksen paikallisiin poliiseihin.
Hoitovaje

Hoitovaje tarkoittaa terveydenhuollon palveluiden riittämättömyyttä tuottaa palveluita vallitsevaan tarpeeseen nähden. Hoitovajeeseen on Suomessa puututtu lainsäädännön keinoin ns. hoitotakuulla.
Hoitovajeen merkitys terveydenhuollossa

Hoitovaje johtuu terveydenhoidon henkilökunnan puutteesta. Suomessa hoitovaje on lisääntynyt varsinkin psykiatrisessa hoidossa, joka on johtanut hoitojonojen pidentymiseen. Samalla esimerkiksi lasten mielenterveyshäiriöt ovat lisääntyneet. Lääkityksen merkitys potilaan hoidossa on korostunut hoitojaksojen lyhentymisen ja nopean tehon takia. Vuosien 2001 ja 2008 välisellä ajanjaksolla lasten psyykelääkkeiden käyttö Suomessa kaksinkertaistui.
Aiheesta muualla

Hoitovaje
Yksityinen sairaanhoito ei helpota terveyskeskuksia[vanhentunut linkki]
Mielen jatkohoito pätkii[vanhentunut linkki]
Asunnottomuuden monet kasvot
Houenin arkkitehtuuripalkinto

Vuoden 1941 palkinnosta kertova laatta Rådhusgata 25:n seinässä Oslossa.
Houenin arkkitehtuuripalkinto (norj. Houens fonds diplom) on Norjan vanhin ja yksi maan merkittävimmistä arkkitehtuuripalkinnoista. Se perustettiin vuonna 1904 liikemies Anton Christian Houenin testamenttaamilla varoilla. Voittajan valitsee Norjan arkkitehtiliiton ja kansallismuseon yhdessä nimittämä tuomaristo. Palkintoon ei sisälly rahasummaa, mutta voittajarakennus saa seinäänsä palkinnosta kertovan laatan.
Aiheesta muualla

Kuvia tai muita tiedostoja aiheesta Houenin arkkitehtuuripalkinto Wikimedia Commonsissa
Hoitotyön koulutuksen museo

| Hoitotyön koulutuksen museo |
| --- | --- |

Tyyppi:  Museo, paikallismuseo 
Sijainti:  Helsinki 
Kotisivut:  metropolia.fi/fi/asiakastyot-j... 
  
Hoitotyön koulutuksen museo on museo, joka esittelee terveysalan koulutuksen laajinta esineistöä, univormuja, opetustauluja ja valokuvia. Museota ylläpitää Metropolia Ammattikorkeakoulu. Museon tarkoituksena on tallettaa sairaanhoitaja-, kätilö- ja terveydenhoitajakoulutukseen liittyvää aineistoa. Museo perustettiin vuonna 1979 ja se sijaitsee Helsingin Myllypurossa.
Museon tehtävänä on huolehtia hoitotyön koulutuksen historialliseen taustaan liittyvän esineistön ja aineiston säilyttämisestä, esillepanosta ja esittelystä hoitotyön koulutuksessa oleville sekä muille alasta kiinnostuneille. Museon kokoelmatyön keskeinen merkitys on lisätä tulevien ammattilaisten ammattiylpeyttä ja ymmärrystä ammatillisista juurista.
Museon kokoelman synty

Museon kokoelma syntyi vuonna 1979, kun vanhaa opetusmateriaalia koottiin Helsingin sairaanhoito-opiston 90-vuotisjuhlanäyttelyyn. Museon toiminnan suunnittelusta ja talletustyöstä on vastannut museotoimikunta, jota vapaaehtoiset työntekijät ovat auttaneet 1980 -luvulta alkaen. Vuosina 1994–1995 museota laajennettiin museokäytävän varrella oleviin huoneisiin. Tällöin koulun pitkäaikaisen opettajan, terveydenhuoltoneuvos Tyyne Luoman lahjoittama kirjasto siirrettiin museoon. Vuonna 2005 oppilaitoksen remontin yhteydessä museo laajeni edelleen. Keväällä 2018 Tyyne Luoman kirjasto lahjoitettiin Suomen Terveydenhoitajaliitolle.
Suurin osa museoon tallennetusta aineistosta on peräisin osoitteessa Tukholmankatu 10 sijainneesta Helsingin sairaanhoito-opistosta ja oppilaskodista ja sitä edeltäneistä oppilaskodeista. Vuosina 2008–2009 museoon siirrettiin Kätilöopiston kokoelmat, jotka ovat peräisin vuonna 1816 Turkuun perustetun synnytyslaitoksen ja oppilaskodin esineistöstä. Aineistoa on myös Helsingin Yleisen sairaalan Kirurgisesta sairaalasta sekä vapaaherratar Sophie Mannerheimin esineistöä. Ajallisesti kokoelmat kattavat esineitä 1800-luvulta nykypäivään saakka. Pääpaino esineistössä on 1950–70-luvuilla.
Hoitotyön koulutuksen museosta Sosiaali- ja terveysalan museoksi

Vuonna 2020 Hoitotyön koulutuksen museo muuttaa uudistettuna ja laajennettuna Metropolian uuteen kampusrakennukseen Myllypuroon. Uuden museon näyttelyt tulevat kattamaan Metropolian sosiaali- ja terveysalan tutkinnot. Uudessa museokokoelmassa on seitsemän eri kokoelmaa: museoesineet, valokuvat, univormut, tekstiilit, arkisto ja kirjat sekä rekvisiittakokoelma. Kokoelma sisältää 1 000 museoesinettä, 70 univormua ja 10 000 valokuvaa. Univormuihin kuuluu sairaanhoito-oppilaan, sairaanhoitajan, kätilön, terveyssisaren, opettajan ja ylihoitajan univormuja eri aikakausilta. Kuvia on valmistujais- ja lähtiäisjuhlista, opetustilanteista, juhlakuvista, näyttelyistä.
Ihmisen verenkiertoa kuvaava opetustaulu 1940-luvulta.
Highlandin piirikunta

Highlandin piirikunta voi tarkoittaa
Highlandin piirikunta, piirikunta Ohiossa
Highlandin piirikunta, piirikunta Virginiassa
Himalajankuusi

| Himalajankuusi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Pääjakso::  Putkilokasvit Tracheophyta
Kaari::  Siemenkasvit Magnoliophyta
Luokka::  Paljassiemeniset Pinopsida
Alaluokka::  Havupuut Pinidae
Lahko::  Pinales
Heimo::  Mäntykasvit Pinaceae
Suku::  Kuuset Picea
Laji::  smithiana
Kaksiosainen nimi
 Picea smithiana  (Wall.) Boiss. 
Synonyymit
 Abies khutrow (Royle ex Turra) Loudon  Abies smithiana (Wall.) Lindl.  Picea khutrow (Royle ex Turra) Carrière  Picea morinda Link  Picea smithiana var. nepalensis Franco  Picea smithiana subsp. nepalensis (Franco) Silba  Pinus morinda Gordon & Glend.  Pinus pendula Griff.  Pinus smithiana Wall. 
Katso myös
   Himalajankuusi Wikispeciesissä   Himalajankuusi Commonsissa 
Infobox OKVirheellinen NIMI-arvoIUCN-testi OK: 
Himalajankuusi (Picea smithiana) on läntisen Himalajan alueelta Koillis-Afganistanin, Pohjois-Pakistanin, Intian ja Nepalin alueilta kotoisin oleva puu. Se kasvaa 2 400 – 3 600 metrin korkeudella merenpinnasta vuoristojen jyrkillä rinteillä.
Levinneisyys ja elinympäristö

Himalajankuusi kasvaa jyrkillä vuoristorinteillä Himalajan vuoriston alueella. Se suosii kasvualustana hiekka- ja savimaata. Himalajankuusi elää kosteassa monsuuni-ilmastossa, jossa se kokee keskimäärin 1 000 – 2 500 millimetrin vuotuisen sademäärän. Se on sopeutunut elämään −20°C – 30°C lämpötilassa.
Kuvaus

Himalajankuusi on suuri ainavihanta puu, joka kasvaa 30–45 m korkeaksi ja jonka rungon halkaisija on noin 1–2 m. Sillä on kartiomainen latvusto, jossa on tasaiset, yleensä riippuvat oksat.
Versot ovat vaalean kellanruskeita ja karvattomia. Lehdet ovat neulamaisia, 3–5 cm pitkiä, puolivihreitä, ja niissä on huomaamattomia suuviivoja. Himalajankuusen neulaset ovat kuusien pisimmät. Kävyt ovat leveitä ja kartiomaisia, 9–16 cm pitkiä ja 3 cm leveitä, nuorena vihreitä, kypsyessään kellanruskeat ja avautuvat 5–6 cm leveiksi 5–7 kuukautta pölytyksen jälkeen. Emilehdet ovat jäykkiä ja pyöreäreunaisia.